
Es descriuen diferents estructures genitals de Speonomus .eseránus Lagar 
(Coleoptera, Cholevidae, Leptodirinae). S'estudien les diferènts parts de l'edeagus 
(lòbui mig, estils i sac intern) del mascle, i l'espermateca i ovipositor de la 
femella. Les -peculiaritats del sac intern de l'edeagus, molt difererit del model propi 
de l'espécie tipus del génere, Speonomus pyrenaeus Lespés, i dels altres 
Leptodirinae ibérics, justifiquen l'isolament d'aquesta espécié en el subgénere que 
es descriu: Naspunius nov. subgen. 

Speonomus eséranus Lagar (Col Cholevidae, Leptodirinae). Thé author's studying 

Introducció 


L'espècie Speonomus  eseranus 
Lagar (Cholevidae, Leptodirinae) va 
ésser descrita l'any 1974 com a conse- 
qüéncia de diferents prospeccions 
biospeleológiques realitzades el 1972 i 
1973 a Sierra Ferrera  (Pre-pirineu 
d'Osca). En aquell moment a la cavitat 
que es va denominar Avenc del Toscar 
(municipi de Foradada del Toscar), es 
van recollir ünicament dos exemplars, 
mascle i femella, en companyia de 
nombrosos espécimens de S. bolivari 
(Escalera, 1898). Aquesta minsa série 
típica és suficient per descriure una 
espécie tan ben caracteritzada, peró 
diferents estructures de la seva 
anatomia van quedar per estudiar per 
no disposar de suficients exemplars. 

L'any 1992 en companyia del 
mateix guia local que 20 anys abans va 
acompanyar els companys de la SIRE 
de la UEC de Gràcia, el senyor José 
Castillón de Foradada del Toscar, es va 
localitzar de nou la cavitat i es va 
recollir una petita série d'aquest rar 
coleópter. 

Convé fer alguns apunts sobre el 
nom de la localitat típica. En opinió dels 
autors, els topónims locals han de pre- 
valer per sobre de qualsevol traducció. 
En el cas de l'Avenc del Toscar el nom 
correcte és Inflas de Naspün. Infla és 
el terme qué en aquestes contrades de- 
signa a l'Avenc (Graller, Cigalera, 
Querant,  Bófia, etc., segons les 
contrades), és a dir, una cavitat de 
desenvolupament vertical. La segona 
part del topónim -Naspün- designa el 
territori on es troben aquestes cavitats. 
Naspün és una partida a cavall del 
municipi de Foradada del Toscar i el de 

Campo (Osca); per aquest lloc passa 
l'antic camí que uneix aquests dos 
pobles, utilitzat abans de la construcció 
de carreteres i encara avui dia pel 
trànsit del bestiar oví. Cal indicar que el 
terme Naspún figura als mapes del 
Servei Cartogràfic. de l'Exèrcit i al 
Catastral com Laspún, però tothom dels 
dos pobles als que pertany el terme, 
preguntats al respecte opinen que es 
deu tractar d'un error d'impremta o simi- 
lar que ha perdurat al llarg de les 
succesives edicions d'aquests mapes. 
Les inflas de Naspun són un conjunt de 
vàries cavitats (3-4) de les quals 
solament una té un cert recorregut i 
condicions idònies d'habitabilitat per la 
fauna de medis subterranis, la localitat 
típica de S. eseranus. 


Material i mètodes 


A més de la sèrie típica (holotipus 
mascle i al-lotipus femella de Inflas de 
Naspün (l'Avenc del Toscar de Lagar et 
al.,1974) -Foradada del Toscar, Osca-, 
31.5.1972, J. A. Álvarez leg. (en col. 
Lagar, Barcelona), s'han estudiat els 
següents espécimens: 7 mascles i 6 
femelles de la mateixa localitat, 
10.11.1992, X. Fresneda, C. Hernando i 
M. T. Escoll leg. 

Aquests exemplars es conserven 
en sec, enganxats amb cola hidro-solu- 
ble a un suport de cartolina. S'han fet 
les següents preparacions: 


-edeagus i estils per separet 
inclosos en bàlsam del Canadà sobre 
porta-objectes de paper d'acetat sense 
cobre-objectes. 


-sac intern de l'edeagus orientat 
dorsalment sobre un porta de paper 

d'acetat al qual se li ha fet un anell de 
parafina; dintre d'aquest anell s'ha 
inclós el sac intern en líquid de Ber- 
lesse i s'ha tapat amb cobre-objectes 
de vidre; una vegada sec s'ha segellat 
amb bàlsam del Canadà, amb aquest 
procediment s'evita deformar l'estructura 
al dipositar el cobre-objectes. 


-espermateca i ovipositor inclosos 
en líquid de Berlesse sobre porta- 
objectes de paper d'acetat, tapat amb 
cobre-objectes de vidre i segellat amb 
bàlsam del Canadà. 





Totes les preparacions estan 
insertades a la mateixa agulla que 
l'exemplar al que pertanyen. 


Resultats 


Naspunius nov. subgen. 


Espècie tipus: Speonomus esera- 
nus Lagar, 1974 (Senderos, Butll. UEC, 
190: 17-26). 

Locus typicus: Inflas de Naspún, 
Foradada del Toscar, Osca. 


1mm 





Figs. 1-2: aspecte del 1. mascle i 2. de la femella de Speonomus (Naspunius) eseranus 
Lagar (de Inflas de Naspün a Foradada del Toscar, Osca). 

Figs. 1-2: habitus of the 1. male and 2. female of Speonomus (Naspunius) eseranus Lagar 
(from Inflas de Naspün in Foradada del Toscar, Osca). 

Figs. 3-4: sac intern de l'aedeagus en visió dorsal de 3. Speonomus (Naspunius) eseranus 
Lagar (de Inflas de Naspún, Foradada del Toscar, Osca); 4. S. (Speonomus) pyrenaeus 
Lespès (de Grofte de Niaux, Arieja, França). Regió apical: BRA, bandes de reforç apical: BA, 
bossa apical. Regió mitjana: BDAM, BDAM1-2, bosses dorsals de l'àpex de la regió mitjana, 
APA, armadura de la peça axial, PA, peça axial, ABDAM, ABDAM1, apèndix de la bossa 
dorsal de l'àpex de la regió mitjana, FVM, faneres ventrals de la regió mitjana: FDSM, 
faneres dorsals superiors de la regió mitjana, FDM, faneres dorsals de la regió mitjana, PF, 
peces surants. Regió basal: FY, flagell de ja peça en Y; CVB, complex ventral basal, PY, 
peça en Y, LB, làmina basal, CE, conducte ejaculador. 

Figs. 3-4: innerl sac of the aedeagus in dorsal view of 3. Speonomus (Naspunius) eseranus 
Lagar (from Inflas dé Naspún in Foradada del Toscàr, Osca), 4. S. (Speonomus) pyrenaeus 
Lespés (from Grotte de Niaux, Ariége, France). Apical zone: BRA, apical reinforcement piece; 
BA, apical bag. Middle zone: BDAM, BDAM1-2, dorsals bags from the apex of the middle 
:. zone; APA, armature. of the axial piece; PA, axial piece; ABDAM, ABDAM1, appendix of the 
dorsal bag from the apex of the middte Zone; FVM, ventral armature from thé middle zone; 
FDSM, dorsal-superior armature of the middle zone; FDM, dorsal armature of the middle 
zone; PF, floating piece. Basis zone: FY, flagellum of the Y piece; CVB, basal-ventral 
complex; PY, Y piece; LB, basal lame; CE, ejaculatory channel. 

Es tracta d'un subgénere de 
moment monoespecífic. Per la morfo- 
logia externa (Figs. 1-2) consultar la 
descripció original de S. eseranus (La- 
gar et al., 1974). 


L'órgan copulador del mascle: 
sac intern, lóbul mig i estils. 


El sac intern de Naspunius nov. 
presenta les tres regions caracterís- 
tiques que va descriure Bellés (1984), i 
que són comunes a tots els 
Leptodirinae de la secció Speonomus 
del vessant sud dels Pirineus. 

A la regió apical solament es 
troben les habituals bandes de reforc 
apical (Fig. 3: BRA). Aquestes són 
especialment fines i curtes, i la porció 
basal es solapa amb l'extrem superior 
de la regió mitjana. 

A la regió mitjana es troben 
diferents peces, d'algunes de les quals 
no es troba similar en cap altre model 
de sac intern dels Leptodirinae de la 
secció Speonomus ibérics. Per l'extrem 
apical es troben en primer lloc les 
bosses dorsals de l'àpex de la regió 
mitjana (Fig. 3: BDAM1-BDAM2). 
Aquestes bosses -solament les BDAM1- 
es troben en altres models de sac 
intern i ocupen una posició dorsal, 
mentre que les BRA, amb les quals es 
solapen frequentment ocupen una 
posició ventral; en el cas de Naspunius 
nov. subgen. existeixen dos parells de 
bosses, una de les quals és poc visi- 


ble, perquè tan sols està lleument 
quitinitzat el marge extern, peró en 
incrementar el contrast de l'òptica 


emprada es fa visible amb la forma de 
bossa sencera (Fig. 3: BDAM1); és 
l'equivalent d'aquesta estructura en 


altres models de sac com és el cas de 
S. cerberus Jeannel (Fresneda 4 
Hernando, en premsa: fig. 4), i com en 
aquest va proveit de l'apéndix de la 
bossa dorsal de l'ápex de la regió 
mitjana (Fig. 3: ABDAM1). Es troben 
també les faneres ventrals de la regió 
mitjana (Fig. 3: FVM), soldades a les 
faneres dorsals superiors de la regió 
mitjana (Fig. 3: FDSM), i les faneres 
dorsals de la regió mitjana (Fig. 3: 
FDM), molt fines i divergents. A l'eix de 
simetria del sac es troba la peca axial 
(Fig. 3: PA) i l'armadura de la peca 
axial (Fig. 3: APA). 

A la regió basal neix el flagell de 
la pega en Y (Fig. 3: FY) que discorre 
per l'eix de simetria del sac fins atényer 
l'armadura de la peca axial. També es 
troba la peca en Y (Fig. 3: PY), el 
complex ventral de la regió basal (Fig. 
3: CVB) proveit de làmina basal (Fig. 3: 
LB) i el conducte ejaculador (Fig. 3: 
CE). 


T uberem imm 


== 





Figs. 5-6: 5. Aedeagus en vista lateral de S. 
(Naspunius) eseranus Lagar; 6. ampliació de 
l'àpex d'un dels estils del mateix exemplar. 
Figs. 5-6: 5. aedeagus in lateral view of S. 
(Naspunius) eseranus Lagar; 6. ampliation of 
the apex of the stylus from the same 
specimen. 

L'aedeagus en vista lateral té el 
terc apical marcadament sinuós i acaba 
regularment afilat (Fig. 5). 

L'àpex dels estils està proveit de 
dos sedes ventrals (a la part que mira 
al lòbul mig), una més robusta 
regularment corbada i una altra més 
fina i doblement sinuosa; existeix una 
tercera seda en posició dorsal més fina 
que les altres dues i quasi rectilínia. 
També es troba una làmina membra- 
nosa subquadrangular poblada per un 
dens penicil de fines sedes recar- 
golades (Fig. 6). 


Els órgans de la genitàlia feme- 
nina: espermateca i ovipositor. 


L'espermateca (Fig. 7) té el lóbul 
distal a penes diferenciat, solament està 
una mica més quitinitzat que la part 
mitjana. La part mitjana és hialina, 
progressivament més gruixuda. El lóbul 
proximal està més quitinitzat i té en 
inserció apical un petit lobulet on 
comenca el ductus spermatecae; en 
aquest mateix punt es troba el lloc 
d'inserció d'una bossa de teixit, quasi 
transparent, molt arrugada. 

L'ovipositor (Fig. 8) consta d'una 
seda d'inserció apical, tres més 
preapicals i una prop de la base de la 
peca articulada distal. A la peca 
articulada proximal existeix una única 
seda. 


Discussió 


A la descripció original, S. ese- 
ranus (Lagar, 1974) es va considerar 
espécie emparentada amb S. punc- 
` ticollis Jeannel. Això en efecte és així 
si observem la morfologia externa 


Boll. Soc. Hist. Nat. Balears, 37 (1994) 





Figs. 7-8: 7. Espermateca de la femella de 
S. (Naspunius) eseranus Lagar; 8. ovipositor 
de la mateixa. 
Figs. 7-8: 7. Spermateca of the female of S. 
(Naspunius) eseranus Lagar; 8. ovipositor 
from the same. 


d'ambdues espécies, peró avui dia es 
coneixen moltes més dades d'aquest 
grup de coleópters, i se sap que són 
molt freqüents els casos de 
convergéncia morfológica i paral.lelisme. 
Quant a la forma del lóbul mig i els 
carácters de l'ápex dels estils, cal apun- 
tar també el mateix i conseqüentment 
és necessari filar més prim a l'hora 
d'establir relacions de parentiu. De fet 
entre els Leptodirinae de la secció 
Speonomus ibérics existeixen diferents 
models d'aedeagus, àpex dels estils i 
sac intern. Amb aquests models es 
poden formar grups que possiblement 
en un futur en  puguin constituir 
subgéneres o inclüs géneres. Ara bé, 
tot aixó s'haurá de determinar des de la 
perspectiva d'una revisió taxonómica 
acurada de la secció. 

A partir de l'estudi del sac intern 
de.l'edeagus de S. eseranus es poden 

fer algunes observacions interessants. A 
primer cop d'ull es revela una fácies 
que li es propia, així com diferents pe- 
ces que no es troben a cap altre model 
de sac intern de la secció Speonomus 
ibérics. Una peca del sac intern qué és 
própia del seu model són les bosses 
dorsals de l'àpex de la regió mitjana 1 
(Fig. 3: BDAM2); les BDAM1 (Fig. 3) es 
retroben a la resta de models de sac, 
tant de Speonomus com de Troglo- 
charinus ibérics, peró amb altres for- 
mes. Molt característics de cada model 
són els apéndixs de les bosses dorsals 
de l'ápex de la regió mitjana (Fig. 3: 
ABDAM1) que en S. (Naspunius) ese- 
ranus són especialment arrodonits ¡ es 
troben com penjant d'un peduncle 
separat de la BDAM1. La resta 
d'estructures de les altres regions del 
sac són també característiques d'aquest 
model, però es pot trobar el seu 
equivalent en altres models. Així doncs 
les FVM i FDSM (Fig. 3), tot i esser 
molt diferents de les del grup bolivari 
(S. cerberus Jeannel, S. escollae 
Fresneda i Hernando, etc.) tenen una 
característica comü: aquestes faneres 
estan soldades al seu extrem distal. Al 
grup puncticollis (S. aldomai Fresneda i 
Hernando, S. akarsticus Escolà, S. 
latebricola Jeannel, etc) en canvi 
aquestes faneres són simples, és a dir, 
només existeix FVM i consta doncs 
d'una ünica placa considerablement 
estreta (Bellés, 1983). Quelcom similar 
a FVM i FDSM es troba al model propi 
de les espécies del grup crypticola (S. 
antemi Escolà, S. torresi Fresneda i 
Hernando, S. aurouxi Espanol, etc.), 
peró en aquest cas les faneres són 
molt | més complicades i estan 
constituides per diverses plaques 
soldades en diferents plans (Fresneda i 

Hernando, 1991: Fig. 8, CL; o les cor- 
responents del subgénere Speonomites 
estudiades per Bellés i Comas, 1986: 
Fig. 1B, FVM). De l'exposició feta es 
desprén que existeixen diferents models 
de sac intern entre les espècies de 
Leptodirinae ibérics que pertanyen a la 
secció  Speonomus. És per tant 
fonamental determinar quin és 
exactament el model de sac intern dels 
veritables Speonomus. El tipus del 
génere és S. pyrenaeus Lespés de la 
Grotte de Niaux (Arieja, Franca), i el 
seu sac intern, es representa a la figura 
4. Com es pot observar, a la regió 
apical existeix una estructura absent a 
Naspunius nov. subgen., la bossa apical 
(Fig. 4: BA), que en canvi es retroba a 
altres models de sac propis de 
Leptodirinae ibèrics, també la BDAM 
(Fig. 4) és única, no desdoblada com a 
Naspunius nov. subgen., i a la part 
proximal de la regió mitjana existeixen 
les peces surants (Fig. 4: PF) que no 
es troben al subgénere que es descriu. 

Respecte a la forma del lóbul mig 
-amb el terç distal tan marcadament 
sinuós- no es troba cap semblant a la 
resta de la secció Speonomus ibèrics, 
incloent també a S. pyrenaeus. L'es- 
tructura de l'àpex dels estils, és comú a 
tots els representants ibèrics del gènere 
en sentit estricte (excepte S. kryophilos 
Fresneda i Hernando, qui no té làmina 
membranosa) amb la presència de tres 
sedes, làmina membranosa més o 
menys desenvolupada i penicil també 
més o menys desenvolupat. 

Per totes aquestes estructures que 
caracteritzen S. eseranus es proposa la 
seva segregació del génere Speonomus 
en sentit estricte, per a incloure'l en el 
subgènere Naspunius nov. 

